AIŠKINAMASIS RAŠTAS

Dėl viešųjų darbų įgyvendinimo ir darbdavių atrankos komisijos sudarymo bei viešųjų darbų įgyvendinimo ir darbdavių atrankos komisijos darbo nuostatų patvirtinimo

**Parengto tarybos sprendimo projekto tikslai ir uždaviniai**

Vadovaujantis Aktyvios darbo rinkos politikos priemonių įgyvendinimo sąlygų ir tvarkos aprašo, patvirtinto Lietuvos Respublikos socialinės apsaugos ir darbo ministro 2009 m. rugpjūčio 13 d. įsakymu Nr. A1-499 „Dėl Aktyvios darbo rinkos politikos priemonių įgyvendinimo sąlygų ir tvarkos aprašo patvirtinimo“, 75. ir 75.1. punktais darbdavių, pageidaujančių įgyvendinti viešuosius darbus, atrankai sudaroma nuolat veikianti viešųjų darbų įgyvendinimo ir darbdavių atrankos komisija. Šią komisiją, į kurią lygiateisiais pagrindais įtraukiami savivaldybės, darbo biržos ir socialinių partnerių atstovai, sudaro savivaldybė.

Komisija savo veikloje vadovaujasi Viešųjų darbų įgyvendinimo ir darbdavių atrankos komisijos darbo nuostatais.

**Sprendimo priėmimo teisinis ir ekonominis – socialinis pagrindimas**

Lietuvos Respublikos vietos savivaldos įstatymo 16 straipsnio 4 dalis, 18 straipsnio 1 dalis, Lietuvos Respublikos užimtumo rėmimo įstatymo 28 straipsnis, Aktyvios darbo rinkos politikos priemonių įgyvendinimo sąlygų ir tvarkos aprašas, patvirtintas Lietuvos Respublikos socialinės apsaugos ir darbo ministro 2009 m. rugpjūčio 13 d. įsakymu Nr. A1-499 „Dėl Aktyvios darbo rinkos politikos priemonių įgyvendinimo sąlygų ir tvarkos aprašo patvirtinimo“, Utenos teritorinės darbo biržos Molėtų skyriaus 2015 m. gruodžio 1 d. raštas Nr. S10-479 „Dėl atstovų į atrankos komisiją delegavimo“, Molėtų krašto žmonių su negalia sąjungos 2015 m. gruodžio 2 d. raštas „Dėl atstovo delegavimo į darbdavių, pageidaujančių įgyvendinti viešuosius darbus, atrankos komisiją“, Molėtų rajono bendruomenių centrų asociacijos 2015 m. gruodžio 3 d. raštas Nr. S-40 „Dėl atstovo delegavimo į atrankos komisiją, Molėtų rajono savivaldybės administracijos 2015 m. gruodžio 2 d. raštas Nr. B88-12 „Dėl kandidatūros teikimo“ bei Molėtų rajono savivaldybės mero 2015 m. gruodžio 2 d. potvarkis Nr. B3-44 „Dėl kandidatūros teikimo“.

**Galimos teigiamos ir neigiamos pasekmės priėmus siūlomą tarybos sprendimo projektą**

Bus įgyvendinta viešųjų darbų programa. Neigiamų pasekmių nėra.

**Priemonės sprendimui įgyvendinti**

Sudaryti nuolat veikiančią Viešųjų darbų įgyvendinimo ir darbdavių atrankos komisiją ir

patvirtinti jos darbo nuostatus.

**Lėšų poreikis ir jų šaltiniai (prireikus skaičiavimai ir išlaidų sąmatos)**

Lėšų poreikio nėra.

**Vykdytojas**, **vykdymo terminai**

Nuolat veikianti Viešųjų darbų įgyvendinimo ir darbdavių atrankos komisija.

Parengė

Statybos ir vietinio ūkio skyriaus vedėjas

Rimantas Šavelis